Am avut un an in care intreaga echipa a muncit, am fost determinati, motivati sa facem lucrurile bine si repede. Din pacate, sunt in continuare multe prevederi legislative care ingreuneaza administratia. Ma bazez pe sprijinul parlamentarilor din Bucuresti si Ilfov pt a modifica acele prevederi care ne blocheaza sau ne reduc ritmul de actiune.

Si da, mai sper ca vom fi ascultati de noul guvern, care va fi mai receptiv la problemele din Bucuresti. Cotizam serios la bugetul national si bucurestenii merita respectul autoritatilor".

PROIECTE FINALIZATE IN ACEST AN

Planul de Mobilitate Urbana Durabila

Dupa ce se impotmolise in hatisul birocratic, Planul de Mobilitate Urbana Durabila 2016 ￯ 2030 pentru regiunea Bucuresti ￯ Ilfov a fost recuperat de actuala administratie, care in timp record a definitivat procesul de avizare, dupa care a urmat dezbaterea publica finala si aprobarea acestuia in Consiliul General al Capitalei si in Consiliul Judetean Ilfov. Astfel, cele 2 administratii vor putea accesa impreuna fonduri europene de pana la 220 de milioane de euro, prin Programul Operational Regional, dintre care 150 milioane de euro vor fi folositi pentru reformarea transportului public.

P.I.D.U.

In cursul lunii septembrie a anului trecut au fost aprobati in Consiliul General indicatorii economici pentru Planul Integrat de Dezvoltare Urbana ￯ ￯Centrul Capitalei￯, care vizeaza amenajarea mai multor parcari subterane, piatete si bulevarde din centrul orasului, precum si amenajarea cheiului Dambovitei si a altor obiective de interes turistic.

Strategia de alimentare cu energie termica a Capitalei

In cursul acestui an, s-a definitivat strategia de alimentare cu energie termica in sistem centralizat - primul document strategic al Municipiului Bucuresti in acest domeniu. Dupa aprobarea in Consiliul General, se vor implementa proiectele care vizeaza optimizarea functionarii sistemului centralizat de producere, transport sidistributie din Municipiul Bucuresti.

Arcul de Triumf

Dupa 5 ani de absenta, de Ziua Nationala, parada militara s-a desfasurat la Arcul de Triumf. La preluarea mandatului, pe santier nu se mai lucra de un an si jumatate. A fost deblocata situatia si obiectivul de investitii a fost finalizat in doar cateva luni.

Centrul pentru situatii de urgenta

Au fost finalizate si lucrarile de amenajare a Centrului pentru situatii de urgenta. Sistemul reuneste, in cadrul unui proiect unic in tara, toate dispeceratele institutiilor si serviciilor implicate in procesul de gestionare a situatiilor de urgenta din Capitala. In prezent sistemul se afla in faza de evaluare operationala si a definitivarii programului de instruire a operatorilor si administratorilor din cadrul centrului.

Crese

In luna aprilie a acestui an Primarul General, Gabriela Firea, a inaugurat cresa "Centrul Zebra Zou", infiintata intr-un spatiu pus la dispozitie de Asociatia SOS Satele Copiilor Romania si finantata cu fonduri norvegiene si cofinantat de Primaria Municipiului Bucuresti. In afara acestei crese, in Capitala exista o retea de "Centre pilot ANTANTE", destinate copiilor 0-3 ani, in cadrul unui proiect implementat de Directia Generala de Asistenta Sociala a Municipiului Bucuresti

Spalatorii sociale

Tot prin Directia Generala de Asistenta Sociala, municipalitatea deruleaza un proiect de infiintare a unor spalatorii sociale, dintre care primele 2 au fost inaugurate chiar in aceasta saptamana.

Programe sociale

La initiativa Primarului Gabriela Firea, Consiliul General a aprobat o serie de programe menite sa contribuie la cresterea calitatii vietii bucurestenilor dar si a coeziunii sociale. Astfel, prin programul ￯Parteneriat intre Generatii￯ studentii primesc o bursa de 500 de lei daca se implica in rezolvarea problemelor de zi cu zi ale seniorilor dar si in pregatirea extrascolara a elevilor. De asemenea, alte doua programe au in vedere acordarea de stimulente pentru prima casatorie ￯ 1.500 de lei, respectiv 2.500 lei si pentru nasterea unui copil.

Bulevardul Liviu Rebreanu

Una dintre cele mai importante artere din Bucuresti, Bulevardul Liviu Rebreanu, a beneficiat de lucrari de modernizare in doua etape: prima, intre bulevardele Camil Ressu si Nicolae Grigorescu, cu cate 2 benzi pe sens, fiind finalizata anul trecut, iar etapa a doua, intre Nicolae Grigorescu si 1 Decembrie, tot cate 2 benzi pe sens, a fost finalizata in aceasta luna, bd Liviu Rebreanu fiind acum redat complet circulatiei. Pe toata lungimea arterei au fost amenajate piste pentru biciclete si 500 de locuri de parcare.

Muzeul Literaturii Romane

Noul sediu al Muzeului National al Literaturii Romane a fost inaugurat in primavara acestui an, in 2017 acest muzeu implinind 60 de ani de la infiintare.

Aceasta insitutie de cultura, esentiala pentru Romania, detine un autentic tezaur literar format din manuscrise, carti vechi si rare, documente si obiecte personale care au apartinut unor scriitori romani importanti, precum Eminescu, Alecsandri, Caragiale, Blaga si multi altii. In total, sunt peste 300.000 de piese, in 300 de colectii.

Observator Astronomic

Dupa eforturi sustinute, in luna noiembrie a anului trecut, a fost inaugurat Observatorul Astonomic ￯Amiral Vasile Urseanu￯, care a trecut in ultimii doi ani printr-un proces de restaurare si modernizare. Proiectul a fost finantat din fonduri europene, iar lucrarile au presupus consolidarea structurii imobilului, restaurarea fatadei, a tavanelor interioare, inclusiv a cupolei.

Teatrul evreiesc de stat

Tot un santier cu probleme a fost si cel de la Teatrul Evreiesc de Stat, dar, la sfarsitul anului trecut, Municipalitatea a redat publicului bucurestean aceasta prestigioasa institutie de cultura, la care s-au desfasurat ample lucrari de consolidare, reabilitare si modernizare.

Ambulatoriul Gomoiu

Anul acesta a fost inaugurat si noul Ambulatoriu integrat al Spitalului Clinic de copii "Dr. Victor Gomoiu", reusindu-se astfel deblocarea si finalizarea unui proiect care era pe punctul de a pierde finantarea europeana. Ambulatoriul Gomoiu a fost reabilitat, modernizat si echipat cu fonduri europene si cofinantare din partea Municipiului Bucuresti.

Reabilitarea Infrastructurii Educationale din Bucuresti

In cadrul proiectului de reabilitare a infrastructurii educationale din Bucuresti, finantat prin fonduri BEI, 32 de obiective erau blocate din diverse motive, iar in prezent s-au luat masuri care au dus la rezolvarea situatiilor din teren, sute de elevi intorcandu-se la cursuri in unitati de invatamant modernizate.

Primaria Capitalei revine in vechiul sediu

La finalul anului trecut, Primaria Capitalei a revenit in vechiul ei sediu, din Bulevardul Regina Elisabeta, dupa un proces de consolidare si restaurare a imobilului, care parea ca nu se mai termina, facandu-se astfel si o economie la bugetul local de 3,5 milioane de euro pe an.

PROIECTE DEBLOCATE, IN CURS DE FINALIZARE,

Pasajul Sudului

- Proiectul tehnic a fost elaborat in doar 30 de zile, cu foarte multe lipsuri si fara detalii de executie, coroborat cu un executant orientat doar pe solicitari, fara suficient personal calificat si care cerea cheltuieli indirecte de 60%, au condus la intarzieri foarte mari.

- Dupa numeroase sedinte si scrisori ultimative adresate constructorului de catre Primarul General, s-a agreat ca termen de finalizare data de 28.07.2017.

- In momentul de fata, a fost deschisa circulatia prin pasaj, pe un singur fir pe sens.

Proiectul Pod Ciurel -Strapungere A1

- primul termen a fost de 30 luni, dar din cauza exproprierilor, a descarcarilor arheologice si a deviatiilor de retele Enel s-a tot prelungit, iar la un moment dat lucrarile au fost sistate.

- In acest mandat s-a reusit impartirea proiectului in mai multe cadrane, care sa permita avansarea lucrarilor

- Podul peste Dambovita, cu toate bretelele adiacente va fi finalizat, conform graficului, in luna martie 2018.

Spitalul Foisor

- din cauza plecarii consultantului din proiect, care asigura si partea de asistenta tehnica, lucrarile nu au mai putut fi verificate si certificate, de aici rezultand conflicte intre executant si autoritatea contractanta.

- in acest an s-a deblocat situatia prin reactualizarea indicatorilor tehnico-economici, angajarea unui alt consultant si formarea unui grup de lucru care a rezolvat toate conflictele.

- in acest moment se lucreaza la finisaje la corpul C+D, urmand ca in 60 de zile sa fie finalizat, dupa care vor incepe lucrarile la Corpul A si parcarea subterana.

- Termen de finalizare aprilie 2018

Spitalul Victor Gomoiu

- proiectul a fost blocat de la sfarsitul anului 2015 din cauza neintelegerilor dintre constructor, consultant si autoritatea contractanta. Lucrarile au fost sistate in momentul in care constructia era efectuata in proportie de 85%, dar platita doar 40%

- in actualul mandat s-au deblocat lucrarile, exista consultant din nou in proiect, platile au fost efectuate doar pe real executat, comandandu-se in acest sens si o expertiza tehnico-economica extrajudiciara care a clarificat situatia.

- termen de finalizare, inclusiv dotarile necesare, martie 2018.

Teatrul Ion Creanga

- La inceputul mandatului, obiectivul de investitie era blocat.

- pe parcursul executiei lucrarilor a aparut necesitatea unor lucrari suplimentare la structura de rezistenta, care excedeau contractul incheiat, ceea ce a dus la sistarea lucrarilor incepand cu data de 29.07.2016.

- In momentul de fata a fost gasita o solutie care a permis reluarea lucrarilor.

- Termen de executie 17 luni.